অভিনেত্রীকে মুক্তোর দুল নেমারের, জল্পনাও শুরু
চলতি বছরে তাঁদের শেষ ম্যাচ ৩০ ডিসেম্বর। তার আগে পরিবার নিয়ে ক্রিসমাস পালনের প্রস্তুতি শুরু করে দিলেন বার্সেলোনার জোড়া ফলা। বান্ধবী আন্তোনেল্লা রোকুজ্জো এবং দুই ছেলেকে নিয়ে লিওনেল মেসি গেলেন রোজারিও-তে। ইনস্টাগ্রামে আন্তোনেল্লা এবং দুই ছেলের সঙ্গে নিজের ছবি পোস্ট করে মেসি লিখেছেন, ‘ক্রিসমাসের উৎসব শুরু করে দিলাম’। তবে ক্রিসমাসে সেরা চমক দিয়েছেন নেমার দ্য সিলভা স্যান্টোস জুনিয়র। তিনি ক্রিসমাসের বিশেষ উপহার হিসাবে এক জোড়া মুক্তোর দুল উপহার দিয়েছেন ব্রাজিলের মডেল অভিনেত্রী পায়োলা অলিভিয়েরা-কে। উচ্ছ্বসিত পায়োলা টুইট করেছেন, ‘নেমারের প্রাণশক্তি আমাকে চাঙ্গা রাখে। ওকে খুব ভালবাসি’। গত মাসে বার্সেলোনায় নেমারের খেলা দেখতে গিয়েছিলেন পায়োলা। তাই জল্পনা চলছে, নেমার কি তবে তাঁর সঙ্গে ডেটিং করছেন? যদিও সেই প্রশ্নের জবাব দেননি বার্সা তারকা।

বার্সেলোনাকে দিয়েছেন অভাবনীয় সাফল্য। ফুটবল থেকে সাময়িক বিশ্রাম নিয়ে 
বান্ধবী আন্তোনেল্লা এবং দুই ছেলেকে নিয়ে ক্রিসমাসের প্রস্তুতি মেসির।

মঙ্গলবার ভক্তদের সঙ্গে এনবিএ ম্যাচে রোনাল্ডো।—টুইটার